b'\n_START_ARTICLE_\nAntroposentrisme\n_START_PARAGRAPH_\nAntroposentrisme eller antroposentrisitet betegner et (eventuelt for stort) fokus p\xc3\xa5 mennesket eller et (eventuelt for) menneskelig perspektiv._NEWLINE_Et eksempel kommer fra milj\xc3\xb8etikken, der det fins forskjellige m\xc3\xa5ter \xc3\xa5 begrunne vern om milj\xc3\xb8et p\xc3\xa5._NEWLINE_En antroposentrisk begrunnelse er at milj\xc3\xb8et m\xc3\xa5 beskyttes fordi man i motsatt tilfelle vil risikere at mennesker blir skadelidende._NEWLINE_Det motsatte ville i dette tilfellet v\xc3\xa6re en \xc3\xb8kosentrisk begrunnelse, der man tar utgangspunkt i at milj\xc3\xb8et har en verdi i seg selv, og derfor ikke trenger \xc3\xa5 referere til mennesket._NEWLINE_En annen vanlig antroposentrisme er at evolusjon ofte fremstilles som en utviklingsrekke fra fisk via amfibium, krypdyr og ape til menneske._NEWLINE_Men dette er kun en (attp\xc3\xa5til sv\xc3\xa6rt forenklet) fremstilling av menneskets evolusjon, ikke av evolusjon som et fenomen som har frembragt millioner av ulike arter.'